De Havilland DH 66 Hercules

de Havilland DH 66 Hercules var et britisk passasjerfly fra 1920-årene. Det var en to-dekker med plass til syv passasjerer bygget av De Havilland Aircraft Company ved Stag Lane flyplass, Edgware i Londons utkant. Den var ment som en mer moderne erstatter for  D.H 10 som ble brukt på RAFs luftpostruter,

 Konstruksjon og utvikling 
Hercules ble konstruert for Imperial Airways da de tok over flyposten fra Kairo til Bagdad fra Royal Air Force. Konstruksjonen var en tre-motors to-dekker med plass til syv passasjerer og nok lastekapasitet for luftposten. Prototypen fløy første gang den 30. september 1926, og  Imperial Airways bestilte fem fly. Navnet på flytypen  Hercules ble valgt etter en konkurranse blant leserne av bladet Meccano Magazine i  juni 1926.

 Flyet i bruk 
Flyet på åpningsturen fra Croydon Airport til India forlot Storbritannia den 27. desember 1926, og kom frem til Delhi den  8. januar 1927.

West Australian Airways som hadde bestilt fire fly til erstatning for sine DH.50 etablerte den 2. juni 1927 en rute over det australske kontinentet mellom Perth og Adelaide. Imperial Airways bestilte ytterligere to,  men de mistet tre i havarier mellom  september 1929 og april 1930. For å erstatte disse kjøpte de to fra West Australian Airways.

Imperial Airways' fly ble trukket tilbake fra tjeneste i desember 1935 etter et havari i Sør Rhodesia i november 1935. Tre fly ble solgt til Sør-Afrikas flyvåpen. Et av de australske flyene var i bruk frem til 1942 da det ble ødelagt som følge av krigshandlinger.

Imperial Airways brukte Hercules effektivt til langdistanseruter til koloniene. Selv om de var langsomme banet de vei for og beviste at det nå var blitt mulig å opprettholde en noenlunde regelmessig flyforbindelse innen Imperiet, mellom England og koloniene.Western Australian Aviation History  

 Operatører 
  West Australian Airways
  South African Air Force
  Imperial Airways

 Tekniske data 
 DH.66A Dimensjoner/ytelser Besetning   3 Passasjerer  7–8 Lengde  17,08 m Vingespenn  24,24 m Høyde  5,56 m Vingeareal  143,7 m² Vekt uten last  4 110 kg Startvekt  7 076 kg Toppfart  208 km/h Marsjhøyde  3.990 m  Rekkeviddee  845 km  Motorer  3 × Bristol Jupiter VI på 420 H/k

 Referanser 

 Eksterne lenker 
 Mer om flytypen 
 Imperial Airways Historie

Kategori:De Havilland-luftfartøy
Kategori:Passasjerfly
Kategori:Tremotors propelldrevne luftfartøy
Kategori:Biplan